EkBass/fiwiki-20250220-pages-articles huggingface dataset:
Tuulen puolella

Tuulen puolella on yksi Leena Lehtolaisen kirjoittamista Maria Kallio -rikosromaaneista. Tammen kustantama kirja julkaistiin alun perin vuonna 1998. Tuulen puolella on käännetty useille kielille. ==Juoni== Kirjassa Espoon poliisin väkivaltajaoksen päälliköksi palannut Maria Kallio tutkii kahta kuolemaa. Ensin kuolee hänen entinen seurustelukumppaninsa, ornitologian harrastaja Harri Immonen. Aluksi hänen uskotaan vain liukastuneen ja pudonneen sen vuoksi kalliolta. Tasan vuoden kuluttua ekomaaliyhtiö Merivaara Oy:n toimitusjohtaja Juha Merivaara kuolee väkivaltaisesti samalla paikalla Rödskärin kallioilla. Kuolinsyyksi epäillään aluksi sydänkohtausta, joita Merivaaralla oli esiintynyt aiemminkin. Pian kuolema kuitenkin paljastuu henkirikokseksi. Käy ilmi, että Merivaara on murhannut Harrin tämän päästyä selville hänen hämäristä liiketoimistaan. Lisäksi selviää, että innokas merenkävijä Mikael "Mikke" Sjöberg tappoi Merivaaran pikaistuksissaan tämän tunnustettua murhan hänelle. Merivaara oli uhannut velipuoltaan Mikkeä samalla kohtalolla kuin Harria. Mikke katuu tekoaan heti, kun tajuaa Merivaaran kuolleen. Hän on lähellä tehdä itsemurhan, mutta tämä onnistutaan estämään. Merivaara ei romaanin kuluessa osoita katumusta Harrin surmasta. Hän jopa vihjailee tämän tehneen itsemurhan. Eräs sivujuonne on Maria Kallion poliisikollega Pertti Strömin itsemurha Espoon Olarissa. == Lähteet == * http://www.leenalehtolainen.net/tuulen_puolella.htm Luokka:Leena Lehtolaisen teokset Luokka:Suomalaiset rikosromaanit Luokka:Vuoden 1998 kirjat
Kristuksen kirkkolaki

Kristuksen kirkkolaiksi kutsutaan Jeesuksen opetusta, joka löytyy Matteuksen evankeliumista 18:15-18s.98: Vanhoillislestadiolaisuudessa Kristuksen kirkkolakia on käytetty teologisena perusteluna hoitokokouksille. Kristuksen kirkkolain vaikuttimena on ajateltu olevan Hyvän Paimenen rakkaus, joka ei säästele vaivojaan lähtiessään etsimään omille kadottaville teilleen eksynyttä lammasta. == Katso myös == * Avainten valta == Lähteet == Luokka:Jeesuksen opetukset Luokka:Vanhoillislestadiolaisuus
Butyyliakrylaatti

Butyyliakrylaatti on väritön, pistävän hajuinen neste. Sitä käytetään polymeerien valmistuksessa, liimoihin, maaleihin, pinnoitteisiin ja sideaineeksi. Butyyliakrylaatti on syttyvä neste, joka lämpimänä höyrystyessään muodostaa ilman kanssa syttyvän seoksen. Aineen palamistuotteena syntyy hiilimonoksidia ja hiilidioksidia. Butyyliakrylaatti on akryylihapon butyyliesteri ja sen kemiallinen kaava on C7H12O2 sekä rakennekaava CH2=CHCOO(CH2)3CH3. Butyyliakrylaatista käytetään myös nimiä n-butyyliakrylaatti ja butyyli-2-propenoaatti. Butyyliakrylaatin moolimassa on 128,2 g/mol, sulamispiste −64 °C, kiehumispiste 148 °C, tiheys (20 °C) 0,9 g/cm3, liukoisuus veteen 20 °C:n lämpötilassa 2 g/l, hajukynnys 0,035 ppm (0,20 mg/m3), leimahduspiste 36 °C c.c., itsesyttymislämpötila 267 °C ja CAS- numero 141-32-2. Butyyliakrylaatti liukenee etanoliin, eetteriin ja asetoniin. Butyyliakrylaatti polymeroituu helposti valon, kuumuuden tai metallien ja muiden katalyyttien vaikutuksesta. Polymeroitumisen estämiseksi butyyliakrylaattiin lisätään pieniä määriä inhibiittoria kuten esimerkiksi kinonia, hydrokinonia, hydrokinonin monometyylieetteriä eli 4-metoksifenolia tai fenotiatsiinia. Butyyliakrylaattia käytetään akryylisekapolymeerien valmistuksessa. == Aiheesta muualla == *OVA-ohje: Butyyliakrylaatti * *Inchem: N-Butyl acrylate CAS N°:141-32-2 (pdf) *Butyyliakrylaatin käyttöturvallisuustiedote, Sigma Aldrich, viitattu 27.12.2014. Luokka:Esterit
Pikku-uikut

Pikku-uikut (Tachybaptus) on lintusuku, jonka lajit ovat pieniä uikkuheimon lintuja. Pikku-uikkuja on esiintynyt lähes kaikkialla maailmassa, myös tropiikissa. Nämä uikkulajit pesivät pienissä ryhmissä rehevöityneillä ja makean veden vesialueilla. Ne voivat siirtyä rannikolle, kun ne eivät pesi. Linnut, jotka elävät alueilla, jossa vesi jäätyy, voivat olla muuttolintuja. Kuten kaikki uikut, pikku-uikkujenkin pesä on veden päällä, sillä uikkujen jalat ovat asettuneet kauas taakse ja niiden on siten vaikeaa liikkua maalla. Pikku-uikut ovat erinomaisia uimareita ja sukeltajia, ja nappaavat kalasaaliinsa veden alta. Sukupuolet ovat samannäköisiä, tanakkoja ja lyhytkaulaisia, ja niillä on pumpulimainen takaosa. == Lajit == * †Alaotranuikku (Tachybaptus rufolavatus) kuollut sukupuuttoon * Pikku-uikku (Tachybaptus ruficollis) * Australianuikku (Tachybaptus novaehollandiae) * Madagaskarinuikku (Tachybaptus pelzelnii) * Kääpiöuikku (Tachybaptus dominicus) == Lähteet == * * YLE Uutiset, luonto ja ympäristö 25.5.2010: Taas yksi lintulaji kuoli sukupuuttoon Luokka:Uikkulinnut
Sophia Bush

Sophia Anna Bush (s. 8. heinäkuuta 1982 Los Angeles, Yhdysvallat) on yhdysvaltalainen näyttelijä, joka teki debyyttinsä Ryan Reynoldsin vastanäyttelijänä komediassa Van the Man. Hän kävi Etelä-Kalifornian yliopistoa kolmen vuoden ajan pääaineenaan journalismi ja teatteri, mutta keskeytti opinnot saatuaan Brooke Davisin roolin televisiosarjassa Tunteet pelissä. Bush asui Wilmingtonissa, Pohjois-Carolinassa, jossa Tunteet pelissä -sarjaa kuvattiin. Vuonna 2005 hän meni naimisiin vastanäyttelijänsä Chad Michael Murrayn kanssa, mutta liitto päättyi eroon syyskuussa vain viiden kuukauden jälkeen. Bush seurusteli myös lyhyesti James Laffertyn kanssa, mutta pari päätti pysyä ystävinä. Hän seurusteli satunnaisesti Austin Nicholsin kanssa, mutta pari erosi lopullisesti helmikuussa 2012. Elokuussa 2021 Bush kihlautui yrittäjä Grant Hughesin kanssa. Pari meni naimisiin 2022, mutta Bush haki avioeroa jo reilu vuosi myöhemmin. Loppuvuodesta 2023 Bushin on kerrottu tapailevan uransa lopettanutta naisjalkapalloilija Ashlyn Harrisia. == Filmografia == * Van the Man (Van Wilder, 2002) – Sally * Polttopisteessä (Point of Origin) (2002) – Carrie Orr * The Flannerys (2003) * Sabrina, teininoita (2003) – Fate Mackenzie * Learning Curves (2003) – Beth * Muodon vuoksi (2003) – Ridley (3 jakson ajan) * Supercross (2005) – Zoe Lang * Stay Alive (2006) – October * Kosto on suloinen (John Tucker Must Die) (2006) – Beth * Liftari (The Hitcher, 2007) – Grace Andrews * Tunteet pelissä (2003–2012) – Brooke Davis * The Narrows (2008) – Kathy Popovich * Table for Three (2009) – Mary * Southern Discomfort (2010) – Haley * Finias ja Ferb (2011) – Sara * Chalet Girl (2011) – Chloe * Mob Wives (2011) – Carla Facciolo * Mob Wives 2: The Christening (2012) – Carla Facciolo * Chicago PD (2014-2017) - Erin Lindsay * Marshall (2017) – Jennifer * Acts Of Violence (2017) – Detective Brooke Baker == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt
Jennifer Jones

Jennifer Jones (oik. Phylis Lee Isley, 2. maaliskuuta 1919 Tulsa, Oklahoma, Yhdysvallat – 17. joulukuuta 2009 Malibu, Kalifornia, YhdysvallatBernstein, Adam: Jennifer Jones, Academy Award-winning actress, is dead at 90 The Washington Post, 17.12.2009. ) oli yhdysvaltalainen Oscar-palkittu näyttelijä. == Ura == Jones aloitti elokuvauransa vuonna 1939, jolloin häneltä ilmestyi kolme elokuvaa. Varsinainen läpimurto tapahtui neljä vuotta myöhemmin elokuvassa Bernadetten laulu (1943), joka toi hänelle parhaan naispääosan Oscarin. Jonesin muita kuuluisia elokuvia ovat Kohtalokkaat kirjeet (1945), Kaksintaistelu auringossa (1946) ja Unelma Jennystä (1948). Jones muistettaneen 1950-luvulta erityisesti rakkauselokuvan klassikosta Päivien kimallus (1955). Hänen viimeinen elokuvansa valmistui vuonna 1974. == Yksityiselämä == Jennifer Jones oli kolme kertaa naimisissa. Hänen aviomiehiään olivat: * Robert Walker (1939–1944) (avioero; 2 lasta) * David O. Selznick (1949–1965) (Selznickin kuolemaan asti; 1 lapsi) * Norton Simon (1971–1993) (Simonin kuolemaan asti). Jonesin pojat Robert Walker Jr. (s. 1940) ja Michael Walker (1941–2007) olivat myös näyttelijöitä. Hänen tyttärensä Mary Jennifer Selznick teki itsemurhan 11. toukokuuta 1976. Jones asui eläkevuotensa eteläisessä Kaliforniassa poikansa kanssa. Hän ei antanut haastatteluja ja esiintyi harvoin julkisuudessa. Hän kuoli kotonaan 90-vuotiaana 17. joulukuuta 2009. == Valikoitu filmografia == * Bernadetten laulu (The Song of Bernadette, 1943) * Kunnes palaat (Since You Went Away, 1944) * Kohtalokkaat kirjeet (Love Letters, 1945) * Piika, joka ei tiennyt paikkaansa (Cluny Brown, 1946) * Kaksintaistelu auringossa (Duel in the Sun, 1946) * Unelma Jennystä (Portrait of Jennie, 1948) * Yö Kuuban yllä (We Were Strangers, 1949) * Lumottu veri (Gone to Earth, 1950) * Viattomuuden kasvot (Carrie, 1952) * Syntinen Ruby (Ruby Gentry, 1952) * Kohtalokas laituri (Stazione Termini, 1953) * Afrikan aarre (Beat the Devil, 1953) * Päivien kimallus (Love Is a Many-Splendored Thing, 1955) * Hyvää huomenta, miss Dove (Good Morning, Miss Dove, 1955) * Harmaapukuinen mies (The Man in the Gray Flannel Suit, 1956) * Elämän unelma (The Barretts of Wimpole Street, 1957) * Jäähyväiset aseille (A Farewell to Arms, 1957) * Yö on hellä (Tender Is the Night, 1962) * Kovakasvo (The Idol, 1966) * Liekehtivä torni (The Towering Inferno, 1974) ==Lähteet== == Aiheesta muualla == * Jennifer Jonesin muistokirjoitus Helsingin Sanomissa * * Jennifer Jones NNDB:ssä Luokka:Hollywood Walk of Fame Luokka:Yhdysvaltalaiset näyttelijät Luokka:Parhaan naispääosan Oscar-palkinnon saajat Luokka:Golden Globe -palkinnon saajat Luokka:Vuonna 1919 syntyneet Luokka:Vuonna 2009 kuolleet
Kultaherukka

Kultaherukka (Ribes aureum) on herukoiden (Ribes) sukuun kuuluva kasvilaji. Se on pystyoksainen pensas, joka kasvaa noin kaksi metriä korkeaksi. Pensas kasvaa alkuperäisenä Pohjois-Amerikan länsiosissa, ja se tulee toimeen suurimmassa osassa Suomea. pienoiskuva|vasen|Kultaherukan marjat ovat mustia. Pensas kukkii touko–kesäkuussa pienin keltaisin kukin. Kukinta kestää kahdesta kolmeen viikkoa. Pienehköt marjat ovat mustia ja syötäviä. Niiden maku muistuttaa hieman mustaherukan makua mutta on miedompi ja makeampi. Kuivunut kukan jäänne jää marjoihin kiinni. Marjoja voi syödä tuoreeltaan tai niistä voi tehdä mehua. Kultaherukka sopii niin koriste-, aidanne- kuin marjapensaaksikin. Lehdet saavat punertavan syysvärin. == Kasvupaikka == Kultaherukka on varsin vaatimaton maan suhteen, mutta viihtyy parhaiten ravinteikkaassa ja multavassa maassa aurinkoisella paikalla. Silloin kukinta on runsainta, mutta kasvi pärjää myös varjoisemmilla paikoilla. Suomessa kultaherukka menestyy vyöhykkeillä I–VI, mutta ilmastollinen kestävyys vaihtelee eri kantojen välillä. == Lähteet == == Aiheesta muualla == *Suomen Lajitietokeskus: Kultaherukka (Ribes aureum) *Pinkka, Lajintuntemuksen oppimisympäristö: Kultaherukka (Ribes aureum) *ITIS: Ribes aureum *United States Department of Agriculture (USDA): Ribes aureum *Flora of North America: Ribes aureum Luokka:Herukat
Disney-ABC Domestic Television

Disney-ABC Domestic Television (ent. Buena Vista Television) on Disney-ABC Television Groupin televisiosyndikaatti ja Walt Disney Companyn osasto, joka perustettiin vuonna 1985. Se vastaa Walt Disney Televisionin, Touchstone Televisionin ja ABC:n tuotoksien televisiojakelusta. Yhtiö myös tuottaa ja jakelee omia ohjelmiaan. Lisäksi se jakelee Walt Disney Picturesin, Caravan Picturesin, Touchstone Picturesin, Hollywood Picturesin ja Dimension Filmsin elokuvia. ==Aiheesta muualla== * Imdb Luokka:The Walt Disney Companyn osastot Luokka:Yhdysvaltalaiset televisioyhtiöt
Buena Vista

Buena Vista voi tarkoittaa seuraavia asioita: == Disney == Buena Vista on useiden The Walt Disney Companyn osastojen nimi: * Buena Vista Distribution, yhdysvaltalainen elokuvalevittäjä * Buena Vista International, elokuvalevittäjä * Buena Vista Interactive, ohjelmistoyritys * Buena Vista Motion Pictures Group, Disneyn elokuvaosasto * Buena Vista Music Group, Disneyn musiikkiosasto * Buena Vista Television, Disneyn televisioyksikkö * Lake Buena Vista, Walt Disney Worldin kotipaikka ==Paikkakuntia== *Buena Vista, Argentiina *Buena Vista, Bolivia *Buena Vista, Kanada *Buena Vista, Paraguay *Buena Vista, Yhdysvaltojen Colorado *Buena Vista, Yhdysvaltojen Georgia *Buena Vista, Yhdysvaltojen Illinois *Buena Vista, Yhdysvaltojen Michigan *Buena Vista, Yhdysvaltojen New Jersey *Buena Vista, Yhdysvaltojen Virginia *Buena Vistan piirikunta, Yhdysvaltojen Iowa ==Musiikki== * Buena Vista Social Club, kuubalainen musiikkiklubi ==Historia== * Buena Vistan taistelu
Sari (Iran)

Sari (mazandaraniksi ساری Səri, ساری Sārī) on Māzandarānin provinssin pääkaupunki Iranissa. Se sijaitsee Pohjois-Iranissa Elbursvuorten pohjoisrinteellä ja lähellä Kaspianmeren etelärantaa. Sarin kaupungin pinta- ala on 5 089 neliökilometriä. Kaupungin väkiluku on kasvanut seuraavasti 167 602 (1996), 195 882 (2001), 261 293 (2006) ja 296 417 (2011). Sarilla on pitkä historia. 300-luvulla eaa. Aleksanteri Suuri tuhosi paikalla sijainneen kaupungin ja rakennutti uuden. Sassanididynastian aikana Sarista tuli alueellinen pääkaupunki. Myöhemmin mongolit, turkkilaiset, uzbekit ja tataarit valloittivat vuorollaan kaupungin ja sen merkitys väheni. Savavidihallitsija Abbas I liitti Māzandarānin alueen takaisin Persian valtakuntaan. Mohammad Khan Qajar teki Sarista valtakunnan pääkaupungin, mutta useiden vuosien alueellisten sotien jälkeen status siirrettiin Teheranille. ==Lähteet== == Aiheesta muualla == * Sārī, Iran (britannica.com) Luokka:Iranin kaupungit Luokka:Māzandarān
Charles Boyer

Charles Boyer (28. elokuuta 1899 – 26. elokuuta 1978) oli ranskalainen näyttelijä, joka näytteli lukuisissa Hollywood-elokuvissa. Hänen elokuviaan ovat muun muassa Allahin puutarha (The Garden of Allah, 1936), Kreivitär Walewska (Conquest, 1937), Casbahin vanki (Algiers, 1938), Sanovat sitä rakkaudeksi (Love Affair, 1939), Kaasuvalo (Gaslight, 1944), Madridin lähettiläs (Confidential Agent, 1945) ja Kuinka miljoona varastetaan (How to Steal a Million, 1966). Hänen ja hänen vaimonsa Pat Patersonin ainut lapsi Michael Charles Boyer tappoi itsensä 21-vuotiaana vuonna 1965. Paterson kuoli syöpään 24. elokuuta 1978. Kaksi päivää myöhemmin Boyer teki itsemurhan. Hänellä on kaksi tähteä Hollywood Walk of Famella. == Aiheesta muualla == * * Charles Boyer NNDB:ssä. Luokka:Ranskalaiset näyttelijät Luokka:Hollywood Walk of Fame Luokka:Itsemurhan tehneet Luokka:Vuonna 1899 syntyneet Luokka:Vuonna 1978 kuolleet Luokka:Tony-palkinnon saajat
Suo-ohdake

Suo-ohdake (Cirsium palustre) on yleinen ohdakelaji. Suo-ohdake on kaksivuotinen, joskus monivuotinen, mutta vain kerran kukkiva. == Ulkonäkö ja koko == Suo-ohdake kasvaa 50–200 cm korkeaksi. Sen lehdet ovat kapealiuskaiset ja hyvin piikkiset. Varsi on punertava. Kukinnot ovat 1–2 cm leveitä mykeröitä, terälehdet purppuranpunaisia ja kehtosuomut piikkisiä. Suo-ohdake muistuttaa kyläkarhiaista, mutta sen lehdet ja piikit ovat kovemmat ja lehdet kapeammat. Suo-ohdake muistuttaa myös hieman tanakampaa piikkiohdaketta (Cirsium vulgare). Siemenillä on höyhenmäinen lentovarjo. Yksi ohdake voi tuottaa 7 000 siementä, jotka leijailevat syksyllä laajalle alalle. == Levinneisyys == Suo-ohdaketta tavataan Euroopassa ja Venäjällä. Pohjois- Amerikassa se on tulokaslaji. == Lähteet == == Aiheesta muualla == * Kasviatlas: Suo-ohdakkeen (Cirsium palustre) levinneisyys Suomessa. * Pohjolan kasvien pauloissa: Cirsium palustre – suo-ohdake * Pinkka, Lajintuntemuksen oppimisympäristö: Suo-ohdake (Cirsium palustre) * Luontoportti: Suo-ohdake (Cirsium palustre) * ITIS: Cirsium palustre * United States Department of Agriculture (USDA): Cirsium palustre Luokka:Ohdakkeet
Guido Sacconi

Guido Sacconi (23. kesäkuuta 1948 Udine, Italia – 2. toukokuuta 2023 Firenzehttps://www.entilocali-online.it/e-morto-guido-sacconi-lex- europarlamentare-aveva-74-anni/) oli italialainen europarlamentaarikko ja sosiaalidemokraattisen ryhmän jäsen. Hän oli keskeisiä Euroopan parlamentin 2007 voimaan astuneen niin sanotun kemikaalipaketin, REACH-asetuksen (Registration, Evaluation and Authorisation of Chemicals) valmistelijoita.(Lasse Lehtinen: NYT sen myrkyn lykkäs. Ilta-Sanomat Plussa 22.12.2006, s.17) ==Lähteet== == Aiheesta muualla == * Luokka:Italialaiset europarlamentaarikot Luokka:Vuonna 1948 syntyneet Luokka:Vuonna 2023 kuolleet
Visa (nimi)

Visa on suomalainen miehen etunimi. Nimi tulee visakoivusta, jonka puuaine on lujaa ja samalla kaunista; täten nimen valinnalla on haluttu ilmaista lapselle toivottuja ominaisuuksia. Vuoden 2019 loppuun mennessä nimi Visa on Digi- ja väestötietoviraston tietojen mukaan annettu 1 230 suomalaiselle miehelle ja muutamalle naiselle. Eniten sitä on annettu 1980- ja 1990-luvuilla. == Tunnettuja Visoja == * Visa Heinonen (s. 1948), kulutustutkija ja professori * Visa Hongisto (s. 1987), pikajuoksija * Visa Immonen (s. 1977), arkeologian professori * Visa Kivi (1905–1990), sosiaalidemokraattinen poliitikko, lehdenjulkaisija ja talousneuvos * Visa Koiso-Kanttila (s. 1970), elokuvaohjaaja * Visa Koivunen, signaalinkäsittelyn professori * Visa Kurki (s. 1988), oikeustieteen apulaisprofessori * Visa Luttinen (s. 1972), muusikko, laulaja * Visa-Pekka Mertanen, Visa Oscar (s. 1976), jazzpianisti, -kosketinsoittaja ja -säveltäjä * Visa Mäkinen (s. 1945), elokuvatuottaja * Visa Nurmi (1956–2009), mainosalan yrittäjä, ruokakirjailija ja -toimittaja * Visa Orttenvuori (s. 1968), kestävyysjuoksija * Visa Salojärvi (s. 1952), television meteorologi * Visa Sippola (s. 1993), pianisti ja lääketieteellisen teknologian kehittäjä * Visa Tuominen (s. 1983), taitoluistelija * Visa Vedenpää (s. 2005), jääkiekkomaalivahti == Lähteet == Luokka: Etunimet
Thunder Energy

Thunder Energy on suomalaisen Finn Spring Oy:n valmistama energiajuoma. Markkinointi alkoi 1. marraskuuta 2006, ja tuote lanseerattiin kauppoihin 1. tammikuuta 2007. Väriltään juoma oli tuolloin sinistä samoin kuin tölkin etiketti.Uusi huikea energiajuoma markkinajohtajalta. Pressicom. Web Archive 2007. Thunder Energy -juoman kotimaisia kilpailijoita ovat muun muassa Battery, ED ja TEHO. Tuotteen valmistus loppui vuonna 2014. Thunder Energy palasi kauppoihin yhä Finn Spring Oy:n valmistamana maaliskuussa 2023. Juoman väri ei ole enää sininen, vaan haalean kellertävä. ==Ravintosisällöt ja energiapitoisuudet== *Vesi, glukoosi-fruktoosisiirappi ja sokeri, rypälesokeri, hiilidioksidi, tauriini (0,4 g / 100 ml), L-karnitiini (80 mg / 100 ml), ginseng uute (50 mg / 100 ml). *Energiaa: 200 kJ / 100 ml, 48 kcal / 100 ml *Proteiinia: 0 g / 100 ml *Hiilihydraatit: 10 g / 100 ml *Rasvaa: 0 g / 100 ml *Kofeiinia: 32 mg / 100 ml *Päivän saantisuosituksesta ===Lisäaineet=== *E330, E331 happamuudensäätöaine *E133 väri *E211 säilöntäaine ==Lähteet== ==Aiheesta muualla== * Thunder Energy * Finn Spring Oy Luokka:Suomalaiset energiajuomamerkit
Steal This Album!

Steal This Album! on System of a Downin kolmas albumi, joka on julkaistu vuonna 2002. Albumi nousi sijalle 15 Billboardin Top 200 -listalla. Albumi julkaistiin pian Toxicityn jälkeen internetissä mp3-muodossa nimellä Toxicity II. Monet fanit valittivat äänen viimeistelemättömyydestä, joten albumi viimeisteltiin, siihen lisättiin kappaleita ja monien kappaleiden nimet muutettiin. Lisäksi kappaleiden sanoituksia ja melodioita muutettiin, joten Steal This Album! on hyvin erilainen kuin Toxicity II. Albumin pakkaus on erikoinen, se tulee normaalissa CD:n kansissa, joissa ei ole lehtistä, vaan vain CD. Kannet näyttävät kuin ne olisivat kirjoitettu tussilla, tehden siitä piraatin näköisen. == Kappaleet == Kaikki kappaleet kirjoittaneet Serj Tankian ja Daron Malakian ellei toisin mainittu. # "Chic 'N' Stu" – 2:23 # "Innervision" – 2:33 # "Bubbles" – 1:57 # "Boom!" – 2:15 # "Nüguns" – 2:31 # "A.D.D." (American Dream Denial) – 3:18 # "Mr. Jack" – 4:11 # "I-E-A-I-A-I-O" (Tankian, Dolmayan, Odadjian, Malakian) – 3:08 # "36" – 0:46 # "Pictures" – 2:07 # "Highway Song" – 3:15 # "Fuck the System" (kirjoitettu albumilla "F*** the System" tai "F**k the System") – 2:15 # "Ego Brain" – 3:23 # "Thetawaves" – 2:39 # "Roulette" – 3:21 # "Streamline" – 3:35 ==Kokoonpano== *Daron Malakian - kitara, laulu *Serj Tankian - laulu, koskettimet *Shavo Odadjian - basso, laulu *John Dolmayan - rummut *Arto Tunçboyacıyan - taustalaulu kappaleessa "Bubbles" *Tuottanut Rick Rubin ja Daron Malakian *Miksannut Andy Wallace == Lähteet == == Arvostelut == * AllMusic: System of a Down - Steal This Album Viitattu 6.1.2022. * Imperiumi: 8½/10System of a Down - Steal This Album Viitattu 6.1.2022. * Metacritic: 77/100System of a Down - Steal This Album Viitattu 6.1.2022. Luokka:Vuoden 2002 albumit Luokka:Rick Rubinin tuottamat albumit Luokka:System of a Downin albumit
Lågskär

Lågskär on majakkasaari Ahvenanmaan eteläosassa. Lågskär kuuluu Lemlandin kuntaan. Saari sijaitsee noin 20 km Maarianhaminasta etelään. Pääsaari on kooltaan vajaa 50 hehtaaria, ja sen ympärillä on noin 15 luodon muodostama hajanainen saaristo. Saarelle rakennettiin ensimmäinen tunnusmajakka, eli kummeli vuonna 1696. Se oli 21 m korkea. Isovihan aikana vuonna 1714 venäläiset tuhosivat sen. Uusi pooki valmistui vuonna 1794, mutta sekin joutui venäläisten kohteeksi, ja tuhottiin Suomen sodassa vuonna 1808. Kolmas, puinen tunnusmajakka rakennettiin 1814. Sen päälle asennettiin lyhtykoju 1839, ja valo sytytettiin ensi kerran syyskuussa 1840. Krimin sodan jälkeen 1854 ryhdyttiin rakentamaan kivitornia ja 21 metriä korkea majakka nousi vuonna 1859. Venäläiset räjäyttivät sen ensimmäisessä maailmansodassa vuonna 1915. Neljäs yritys, ja neljäs majakka valmistui itsenäisen Suomen rakentamana vuonna 1920. Se on yli 40 metriä korkea, katkaistun pyramidin muotoinen punainen betonimajakka. Myös kolmas asuinrakennus on rakennettu samana vuonna. Majakka automatisoitiin täysin vuonna 1961. Samalla myös sen valolaite vaihdettiin pienempään. Alkuperäinen, ensimmäinen Suomeen tuotu täysautomaattinen majakkapylväs siirrettiin Merenkulkuhallituksen talon aulaan Helsingin Olympialaiturille muistomerkiksi; sieltä se siirrettiin 1980-luvulla uuteen toimitaloon Porkkalankadulle. Pylväs tuhoutui muuton yhteydessä vuonna 2012, kun sitä oltiin siirtämässä sijoituspaikasta kuorma-autoon. Majakan lähistöllä Hemlandetissa on 4 rakennusta, joissa majakanvartijat asuivat ja joissa on myös sauna ja muita tiloja. Asuinrakennusten jäätyä tyhjilleen alkoivat niitä käyttää tilapäismajoitukseen lintuharrastajat. Saarelle perustettiin 1963 lintuasema, jota ylläpitää yhdistys Ålands fågelskyddsföreningFacta 2001 WSOY 1984 10. osa, palsta 492. Lintuasemalle pääsee miehittäjäksi ottamalla yhteyttä yhdistykseen, joka järjestää kuljetuksen asemalle. Alueella on runsas pesimälinnusto ja se on hyvä paikka pysähtyvien muuttolintujen tarkkailulle. Saarella on havaittu yhteensä 320 lintulajia. Majakka sähköistettiin vuonna 1986 tuuligeneraattorien avulla. 2000-luvun taitteessa tilalle vaihdettiin aurinkopaneelit. == Lågskär-Sanomat == Lågskärillä ilmestyy Lågskär-Sanomat-niminen lehti, jota ovat toimittaneet lintumiesten (ja -naisten) lapset ja sukulaislapset. Lehden perustivat Pirjo Rautiaisen aloitteesta Milla Saarinen, Varpu Heikinheimo sekä Vuokko Heikinheimo. Ensimmäinen lehti ilmestyi vuonna 1999 ja numeroita on kertynyt vuosien varrella. Lehtiarkisto löytyy lintuasemalta. Lehdet ovat useimmiten huumorilla tehtyjä. == Lähteet == * * Laaksonen, Juha 2004: Kevät lintusaarella. Gummerus Kustannus Oy. Jyväskylä. ISBN 951-20-6485-5 * Laurell, Seppo: Suomen majakat, ISBN 952-5180-21-2 === Viitteet === == Aiheesta muualla== Luokka:Lemland Luokka:Suomen majakat Luokka:Ahvenanmaan saaret Luokka:Ahvenanmaan rakennukset ja rakennelmat
Brandon Novak

Brandon Novak (s. 10. joulukuuta 1978) on entinen skeittaaja. Hänet voi nähdä muutamassa CKY:n videossa ja myös Bam Margeran elokuvassa Haggard, missä hän näyttelee ystävällistä huumekauppiasta, Doolia. Hän oli säännöllisesti mukana radio-ohjelmassa Sirius Satellite Radio ja joissain Viva La Bamin jaksoissa. Kun Novak oli 14-vuotias, Tony Hawk tarjosi hänelle skeittaussopimusta. Novak käytti heroiinia 14-vuotiaasta lähtien ja on ollut kuivilla vuodesta 2006. Hän on tatuoinut mahaansa tekstin No More Fucking Heroin. Hän esiintyy eräässä Duudsonien kolmannen kauden jaksossa Talviolympialaiset Bam Margeran kanssa. Luokka:Yhdysvaltalaiset rullalautailijat Luokka:Vuonna 1978 syntyneet Luokka:Elävät henkilöt
Atso

Atso on suomalainen miehen etunimi. Atson nimipäivää vietetään 28. heinäkuuta. Nimen taustalla on 1200-luvulla kirjoitettu Liivinmaan kronikka, jossa esiintyvät henkilönnimet Asse ja Asso, joiden germaaninen alkumuoto on Azzo. Suomenkielisen nimen Atso on niiden pohjalta muodostanut Helsingin yliopiston saksan kielen lehtori Bernhard Fredrik Godenhjelm, jonka runokokoelmassa Kertovaisia runoelmia (1892), balladissa Syksyinen tarina, esiintyy merirosvo nimeltä Atso.Pentti Lempiäinen: Suuri etunimikirja, s. 266. WSOY, 1999. ISBN 951-0-23323-4. Suomessa on vuoden 2019 loppuun mennessä ollut kirjoilla 1 027 Atso-nimistä henkilöä. Heistä on vuonna 2000 tai myöhemmin syntyneitä 222. ==Tunnettuja Atsoja== * Atso Almila (s. 1953), kapellimestari * Atso Haapanen (s. 1963), sota- ja tietokirjailija * Atso Lehtinen (s. 2001), jääkiekkoilija * Atso Vainio (s. 1965), Uudenkaupungin kaupunginjohtaja ==Kuvitteellisia Atsoja== * Atso Niit, Salatut elämät -televisiosarjan henkilö, Anssi Hakasen roolihahmo ==Lähteet== Luokka:Etunimet
World Series of Poker 1978

World Series of Poker 1978 oli historiansa yhdeksäs. Kauden aikana järjestettiin 11 turnausta, mestaruusturnaus mukaan lukien. Mestaruusturnauksen voitti Booby Baldwin, jolle voitto oli ensimmäinen. ==Turnaukset== N:o Pvm Turnaus Voittaja Palkintorahat Toinen 1\. ?. toukokuuta $ 10 000 Deuce to Seven Draw Billy Baxter $ 90 000 tuntematon 2\. ?. toukokuuta $ 1000 Seven-Card Razz Gary Berland $ 19 200 tuntematon 3\. ?. toukokuuta $ 500 Seven-Card Stud Gary Berland $ 17 100 tuntematon 4\. ?. toukokuuta $ 5000 Seven-Card Stud Doyle Brunson $ 68 000 tuntematon 5\. ?. toukokuuta $ 1000 No Limit Hold'em Aubrey Day $ 42 600 tuntematon 6\. ?. toukokuuta $ 200 Women's Seven-Card Stud Terry King $ 10 080 tuntematon 7\. ?. toukokuuta $ 5000 Draw High Lakewood Louie $ 21 000 tuntematon 8\. ?. toukokuuta $ 1500 No Limit Hold'em Hans "Tuna" Lund $ 46 800 tuntematon 9\. ?. toukokuuta $ 1000 Seven-Card Stud Split Chip Reese $ 19 200 tuntematon 10\. ?. toukokuuta $ 1000 Ace to Five Draw Henry Young $ 19 200 Gary Berland ==Mestaruusturnaus== ===Finaali=== Sij. Pelaaja Palkintorahat 1\. Bobby Baldwin $ 210 000 2\. Crandall Addington $ 84 000 3\. Louis Hunsucker $ 63 000 4\. Buck Buchanan $ 42 000 5\. Jesse Alto $ 21 000 6\. Ken Smith ei mitään ==Lähteet== * 1978 Luokka:1978
Mary Elizabeth McGlynn

Mary Elizabeth McGlynn (s. 16. lokakuuta 1966 Los Angeles, Kalifornia) on yhdysvaltalainen ääninäyttelijä ja laulaja, joka tunnetaan parhaiten useiden animeiden dubbauksista ja laulustaan Silent Hill -pelisarjassa sekä Dance Dance Revolution EXTREME -pelissä. Hänellä on ollut myös useita elokuvarooleja, ja hän sanoitti joitain kappaleita Silent Hill -elokuvaan. McGlynn palkittiin vuonna 2007 American Anime -palkinnolla parhaasta dubbauksesta. Hän on naimisissa Daran Norrisin kanssa. ==Merkittäviä rooleja== ===Animet=== *.hack//SIGN – Helba *Cowboy Bebop – Julia *Digimon Tamers – Rumiko Nonaka *Digimon Frontier – Ophanimon *Eureka Seven – Mischa *Omenansiemen – Athena Aerios *Naruto – Kurenai Yuhi ja Orochimaru ruohoninjana *Ghost in the Shell: Stand Alone Complex - Majuri Motoko Kusanagi ===Elokuvat=== *Digimon Tamers: Runaway Locomon - Lopmon *Ghost in the Shell 2: Innocence - Majuri Motoko Kusanagi *Prinsessa Mononoke - Tataran naisten laulu ===Videopelit=== Ääninäyttely videopeleissä Ääninäyttely videopeleissä Ääninäyttely videopeleissä Vuosi Nimi Rooli .hack//G.U. Bordeaux Death by Degrees Nina Williams Devil May Cry 3: Dante's Awakening Nevan Dirge of Cerberus: Final Fantasy VII Rosso EverQuest II: Kingdom of Sky Dungeons & Dragons: Dragonshard Phantom Kingdom Lady Salome Ghost in the Shell: Stand Alone Complex Majuri Motoko Kusanagi Devil May Cry 4 Echidna, Title Screen Call Tekken 7 Nina Williams ==Aiheesta muualla== * Anime News Network * Behind The Voice * CrystalAcids: Mary Elizabeth McGlynn * CrystalAcids: Melissa Williamson Luokka:Yhdysvaltalaiset ääninäyttelijät Luokka:Ääniohjaajat Luokka:Vuonna 1966 syntyneet Luokka:Elävät henkilöt
Melodie MC

Melodie MC (oikealta nimeltään Kent Lövgren) (s. 1970) on ruotsalainen vuosien 1992 ja 1998 välillä aktiivisesti esiintynyt ja eurodance-genren musiikkia tuottanut rap-artisti. Artistin tunnetuimpina kappaleina pidetään vuonna 1995 julkaistun albumin The Return hittejä ”Anyone Out There” sekä ”Give It Up (For The Melodie)”. ==Diskografia== ===Albumit=== *Northland Wonderland (1993) *The Return (1995) *The Ultimate Experience (1997) ===Singlet=== *Feel Your Body Moving (1992) *Take Me Away (1992) *I Wanna Dance (1993) *Dum Da Dum (1993) *Free (1994) *We're Down With The Dragons (1994) *Give It Up (For The Melodie) (1994) *Anyone Out There (1995) *Climb Any Mountain (1995) *Bomba Deng (1995) *Living In The Jungle (1996) *Real Man (1997) *Embrace The Power (1997) *Fake / Give Me Back Your Love (1997) *Move On (1998) Luokka:Ruotsalaiset eurodanceartistit ja -yhtyeet Luokka:Elävät henkilöt Luokka:Vuonna 1970 syntyneet Luokka:Ruotsalaiset hip hop -artistit
Suokeltto

Suokeltto (Crepis paludosa) on keltakukkainen asterikasvi. == Ulkonäkö ja koko == Suokelton hento, haarautuva varsi voi kasvaa melkein metrin mittaiseksi. Lehdet ovat ohuet ja hammaslaitaiset. Niitä on ruusukkeena kasvin tyvellä sekä haarautumiskohdissa varsilehtinä. Kukinto on keltainen mykerö, halkaisijaltaan noin kolme senttimetriä. Suokeltto muistuttaa ulkonäöltään jonkin verran ukonkeltanoita (Hieracium). == Levinneisyys == Suomessa suokelttoa tavataan Keski- ja Etelä-Suomessa. Muualla sitä tavataan Skotlannissa, Ruotsissa ja Norjassa sekä Keski-Euroopassa Ranskan itäpuolella ja Venäjän länsiosissa. == Elinympäristö == Suokeltto kasvaa korvissa. == Lähteet == == Aiheesta muualla == * Suomen Lajitietokeskus: Suokeltto (Crepis paludosa) * Kasviatlas 2022: Suokelton (Crepis paludosa) levinneisyys Suomessa. * Pohjolan kasvien pauloissa: Crepis paludosa - suokeltto * Pinkka – Lajintuntemuksen oppimisympäristö: Suokeltto (Crepis paludosa) Luokka:Keltot
Kasautumispiste

Topologiassa avaruuden X kasautumispisteellä tarkoitetaan sellaista pistettä, jonka jokaisessa ympäristössä on jokin toinen X:n piste. Formaalisti x on X:n kasaantumispiste, jos x:n ympäristöille U pätee \forall U\subset X\exists x'\in X siten, että x'\in X\setminus \\{x\\}. Kasautumispiste voidaan määritellä myös toisella tapaa. Olkoon A \subset X. Piste x\in X on A:n kasautumispiste, jos jokaisessa x:n ympäristössä U on ääretön määrä A:n pisteitä. Tähän riittää se, että jokaisessa x:n ympäristössä on jokin A:n piste y ja y ei ole piste x. Joukon A kasautumispiste voi joko kuulua A:han tai olla siihen kuulumatta. Kasautumispiste kuuluu aina joukon sulkeumaan. == Esimerkkejä == * Määritellään joukko X=\\{a, b, c, d, e\\} ja tälle topologia \\{X,\emptyset,\\{a\\}, \\{c, d\\}, \\{a, c, d\\}, \\{b, c, d, e\\}\\}. Osajoukon {a,b,c} kasautumispisteet ovat b, d ja e. * [0,2[:n kasaantumispisteiden joukko on [0,2]. * Kokonaislukujen joukolla ei ole kasautumispistettä. * Kokonaislukujen käänteislukujen 1/n (n \in N) kasautumispiste on 0, sillä jokainen avoin väli ]-\epsilon, \epsilon[ sisältää kaikkien riittävän suurten kokonaislukujen käänteisluvut. == Katso myös == * Kosketuspiste == Lähteet == * * ==Kirjallisuutta== * Luokka:Topologia
Ympäristö (topologia)

Topologiassa pisteen ympäristöllä tarkoitetaan yleensä avointa joukkoa, joka sisältää kyseisen pisteen. Formaalimmin, joukko U \subset X on pisteen a\in X ympäristö, jos U on avoin joukossa X ja a \in U. Metrisissä avaruuksissa jokainen a:n ympäristö U sisältää kuulaympäristön B(a, r) \subset U.Väisälä 2012, 31 Joukko U on joukon A ympäristö, kun pätee A \subset U \subset X ja U on avoin joukko.Väisälä 2012, 31 Toisinaan pisteen ympäristölle käytetään seuraavaa, edellisestä hieman poikkeavaa määritelmää. Olkoon X topologinen avaruus ja x\in X. Tällöin V on x:n ympäristö, jos on olemassa X:n avoin joukko U siten, että x\in U \subset V. Pisteen x ympäristökanta \mathbb{B} on sellainen kokoelma pisteen x ympäristöjä, että jokainen pisteen x ympäristö sisältää osajoukkonaan jonkin tähän kokoelmaan kuuluvan ympäristön.<ref name="Vaisala_2005_II_21-22>Väisälä 2005, 21–22 == Lähteet == * * === Viitteet === ==Kirjallisuutta== * Luokka:Topologia
HK Krylja Sovetov Moskova

Krylja Sovetov () eli Neuvostosiivet on venäläinen jääkiekkoseura, jonka kotipaikka on Moskova. Seura on perustettu vuonna 1947 Neuvostoliiton ilmavoimien urheiluseuraksi. Vuodesta 2016 alkaen seura on pelannut Venäjän nuorten jääkiekkosarjassa MHL:ssa. ==Historia== Joukkue pelasi Neuvostoliiton jääkiekon mestaruussarjassa sen lakkauttamiseen asti, ja jatkoi Venäjän korkeimmalla sarjatasolla aina vuoteen 1999 asti, jolloin Krylja Sovetov pudotettiin Vysšaja Ligaan. Joukkue nousi kahteen otteeseen 2001 ja 2006 kahdeksi kaudeksi Venäjän jääkiekon superliigaan, mutta putosi jälleen takaisin Vysšaja Ligaan. Vuonna 2008 Krylja Sovetov ajautui sisäisiin riitoihin talousvaikeuksien vuoksi, ja käytännössä koko silloinen ammattilaisjoukkue irtautui muodostaen itsenäisen seuran PHK Krylja Sovetovin. Vanhalle seuralle jäivät kiekkokoulu ja nuorisojoukkueet, joista muodostettiin oma edustusjoukkue MHK Krylja Sovetov. Molemmat Krylja Sovetovit pelasivat siten kilpailijoina Vysšaja Ligassa. Seurat yhdistyivät jälleen vuonna 2010 ja joukkue pelasi kauden 2010-2011 Vysšaja Ligassa mutta joutui sen jälkeen luopumaan toiminnasta ammattilaisjääkiekossa taloudellisista syistä. ==Saavutukset== * Neuvostoliiton mestari: 1957, 1974 * Euroopan Cupin voitto: 1974 == Aiheesta muualla == * Krylja Sovetovin sivusto * Eurohockey.net Krylja Sovjetov
Viulunsoittaja katolla

Viulunsoittaja katolla () on juutalaisen perheen tarinan kertova musikaali. Sen kuuluisia kappaleita ovat Rikas mies jos oisin sekä Nousee päivä, laskee päivä. Sen ensiesitys oli 1964. Tarina perustuu Šolom Aleichemin kirjaan Tewje, maitomies; alkutarina on jiddišinkielinen. Musikaalin käsikirjoituksen on tehnyt Joseph Stein, musiikin säveltänyt Jerry Bock ja laulujen sanat kirjoittanut Sheldon Harnick. Musikaalin nimi tulee Marc Chagallin maalauksesta, jossa esiintyy viulunsoittaja. == Juonikuvaus == Tarina on perhetarina Ukrainan juutalaisten keskuudesta; maitomies Tevjellä ja hänen vaimollaan on viisi kaunista tytärtä, mutta näiden lemmenaskeleet eivät mene ollenkaan vanhempien toiveiden mukaan. Musikaalin nimi ei itsessään liity juonikuvioon juuri mitenkään. Erityisesti vanhin tytär Tzeitel olisi haluttu naittaa rikkaalle teurastaja Lazar Wolfille, mutta tyttö ei suostu vaan uhkaa karata köyhän räätäli Motel Kamzoilin kanssa. Lopulta vanhemmat antavat periksi ja nuorille järjestetään upeat häät, joissa vanhemmat laulavat heille sittemmin iskelmänä suurta suosiota niittäneen laulun Nousee päivä, laskee päivä (Sunrise, Sunset). Sävelmä onkin musikaalin suosituimpia; vain Tevjen yksinään aamunvalossa portaillaan laulama Rikas mies jos oisin (If I Were a Rich Man) on saavuttanut samaa suosiota. Suomeksi sen tulkitsi Lasse Mårtenson. Vain loppukohtaus, kun santarmit tunkeutuvat kylään, antaa mustan varjon koko tarinaan; juutalaisten osa tsaarin Venäjällä ei ollut todellakaan helppo. ==Muuta== Norman Jewison ohjasi musikaalista samannimisen elokuvan (1971). Viulunsoittaja katolla on Suomessa kaikkien aikojen esitetyimpiä musikaaleja ainakin 50:llä eri produktiollaan.Ilona-esitystietokanta, Teatterin tiedotuskeskus, hakusana 'viulunsoittaja katolla'. Viitattu 7.9.2020. Vuonna 2019 musikaalin alkuperäistuotannon esiintyjien levyttämä soundtrack-albumi Fiddler on the Roof valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Lähteet == == Aiheesta muualla == Luokka:Yhdysvaltalaiset musikaalit‎ Luokka:Tony-palkinnon voittaneet musikaalit
Arto Hiltunen

Arto Kalevi Hiltunen (s. 17. tammikuuta 1958 Kajaani) on suomalainen elinkeinovaikuttaja. Hän toimi S-ryhmässä vuodesta 1980 vuoteen 2010. Vuosina 1998–2003 hän oli toimitusjohtajana Helsingin Osuuskaupassa ja vuosina 2004–2007 HOK-Elannossa. Lisäksi hän oli Suomen Osuuskauppojen Keskuskunnan (SOK) pääjohtajana vuosina 2007–2010. Vuonna 2010 Hiltunen aloitti Suomen Kaupan Liiton hallituksen puheenjohtajana. Hiltunen on ollut vuodesta 2011 Itellan hallituksen puheenjohtaja. Aalto-yliopisto nimitti Hiltusen kunniatohtoriksi keväällä 2011. Koulutukseltaan Hiltunen on ekonomi Helsingin kauppakorkeakoulusta vuodelta 1979. == Teokset == * == Lähteet == Luokka:SOK:n johtajat Luokka:Vuonna 1958 syntyneet Luokka:Elävät henkilöt
World Series of Poker 1979

World Series of Poker 1979 oli historiansa kymmenes. Kauden aikana järjestettiin 12 turnausta, mestaruusturnaus mukaan lukien. Mestaruusturnauksen voitti Hal Fowler jolle voitto oli ensimmäinen. Fowler oli samalla WSOP:n historian ensimmäinen, joka ei ollut mestaruusturnausta voittaessaan lajin ammattilainen. ==Turnaukset== N:o Pvm Turnaus Voittaja Palkintorahat Toinen 1\. ?. toukokuuta $ 10 000 Deuce to Seven Draw Bobby Baldwin $ 90 000 Byron Wolford 2\. ?. toukokuuta $ 500 Seven-Card Stud Gary Berland $ 24 000 tuntematon 3\. ?. toukokuuta $ 1000 Seven-Card Stud Split Gary Berland $ 20 400 tuntematon 4\. ?. toukokuuta $ 600 Mixed Doubles Doyle Brunson & Starla Brodie $ 4500 tuntematon 5\. ?. toukokuuta $ 400 Ladies' Seven-Card Stud Barbara Freer $ 12 720 tuntematon 6\. ?. toukokuuta $ 1500 No Limit Hold'em Perry Green $ 76 500 Jim Bechtel 7\. ?. toukokuuta $ 1000 Ace to Five Draw Lakewood Louie $ 22 200 tuntematon 8\. ?. toukokuuta $ 2000 Draw High Lakewood Louie $ 22 800 tuntematon 9\. ?. toukokuuta $ 1000 Razz Sam Mastrogiannis $ 22 200 tuntematon 10\. ?. toukokuuta $ 5000 Seven Card Stud Johnny Moss $ 48 000 tuntematon 11\. ?. toukokuuta $ 1000 No Limit Hold'em Dewey Tomko $ 48 000 Duanne Hammrich ==Mestaruusturnaus== ===Finaali=== Sij. Pelaaja Palkintorahat 1\. Hal Fowler $ 270 000 2\. Bobby Hoff $ 108 000 3\. George Huber $ 81 000 4\. Sam Moon $ 54 000 5\. Johnny Moss $ 27 000 6\. Bobby Baldwin ei mitään ===Muita pelaajia=== Sij. Pelaaja Palkintorahat 7\. Crandall Addington ei mitään 8\. Sam Petrillo ei mitään ==Lähteet== * 1979 Luokka:1979
Atlant

Hokkeinyi klub Atlant Mytištši () oli KHL:ssä pelannut venäläinen jääkiekkoseura. Sen kotipaikka oli Moskovan alueella sijaitseva Mytištši ja kotiareena Arena Mytištši. Seuran perustamisvuotena pidetään vuotta 2005. Joukkue pelasi KHL:n läntisen konferenssin Bobrov-divisioonassa. Atlant ajautui kaudella 2014–2015 talousvaikeuksiin, ja ilmoitti kauden jälkeen lopettavansa toimintansa. Seuran tausta on vuonna 1953 perustetussa Himik Voskresenskissä, jonka kotipaikka oli Voskresensk. Vuonna 2005 seuran omistajat siirsivät joukkueen Mytištšiin ja samalla joukkueen uudeksi nimeksi tuli Himik Moskovan alue. Vuonna 2008 seura otti käyttöön nykyisen nimensä. Himik Voskresensk on nykyään vuonna 2009 perustetun junioriseuran nimi. Alkuperäinen Himik Voskresensk tunnettiin erityisesti poikkeuksellisen laadukkaasta juniorityöstään, pienen teollisuuspaikkakunnan seuran kasvatteihin lukeutuivat muun muassa Igor Larionov, Valeri Kamenski, Vjatšeslav Kozlov, Andrei Markov, Sergei Mozjakin, Sergei Berezin, Valeri Zelepukin sekä Dmitri Kvartalnov. == Saavutukset == *Pajulahti Cupin voitto: 2007 *Neuvostoliiton mestaruussarja: Hopeaa: 1989 Pronssia: 1965, 1970, 1984, 1990 == Joukkue == Joukkueen runko siirtyi kaudeksi 2015–2016 sarjaan palanneelle Moskovan Spartakille. ==Lähteet== == Aiheesta muualla == * Seuran virallinen sivusto (atlant-mo.ru) * Eurohockey.net Atlant Luokka:Entiset jääkiekkoseurat Luokka:Seulonnan keskeiset artikkelit
Päämääränä kuu

Päämääränä kuu () on 16. Hergén piirtämä ja käsikirjoittama Tintti-sarjakuva- albumi. Se alkoi ilmestyä ranskankielisenä jatkosarjana belgialaisessa Tintin- lehdessä vuonna 1950. Vuonna 1953 se julkaistiin sarjakuva-albumina. Suomessa Otava julkaisi albumin Tintin seikkailut -sarjan 14. osana vuonna 1975. Sen suomensivat Heikki ja Soile Kaukoranta. ==Juoni== Tintti ja kapteeni Haddock saavat professori Tuhatkaunolta kutsun Syldaviaan. Perillä erikoisturvayksikkö "ZEPO" saattaa heidät Sprodjin Atomitutkimuskeskukseen, jota johtaa herra Baxter. Tuhatkaunon avustajana oli toiminut keskuksessa työskentelevä Frank Wolff. Tuhatkaunon paljastaa, että Syldaviasta oli löydetty rikas uraaniesiintymä, ja tämän vuoksi eri tiedemiehiä Syldavian ulkopuolelta oli kutsuttu edesauttamaan sen hyödyntämistä. Hänen suunnittelemaansa ydinrakettimoottoria aiottiin käyttää avaruusraketissa, jolla voitaisiin lentää kuuhun. Eräänä yönä alueelle lentää lentokone, josta hyppää laskuvarjoilla kolme miestä. Etsiväkaksikko Dupont ja Dupond sotketaan aluksi heihin. Tintti ja Haddock joutuvat keskuksen lähialuetta tutkiessaan hyökkäyksen kohteeksi ja laskuvarjohyppääjien kuulustelun myötä ilmenee, että nimetön ulkovalta pyrki varastamaan tietoja raketista. Kun raketin prototyyppi "X-FLR6" lähetetään kuvaamaan kuun Maahan näkymätöntä puolta, sen tullessa takaisin kohti Maata ulkovalta onnistuu kaappaamaan raketin radio-ohjauksen. Tintin neuvosta keskus päättää tuhota raketin. Mutta tämän myötä ilmenee, että joku keskuksen työntekijöistä on vakooja. Kuumatkaa valmistellessa Haddock tulee avaruuspuvun testauksen aikana kutsuneeksi Tuhatkaunoa "haihattelijaksi", mistä raivostuneena Tuhatkauno turvallisuusmääräyksiä rikkoen näyttää hänelle ja Tintille itse varsinaisen kuuraketin. Pudotessaan tikkailta Tuhatkauno menettää muistinsa, mutta Haddockin kutsuttua häntä uudestaan "haihattelijaksi" hänen muistinsa palaa. Kuuraketti saadaan valmiiksi, ja 3. kesäkuuta 1952 kello 1:34 raketti lähtee Kuuta kohti mukanaan Tintti, Milou, Haddock, Tuhatkauno ja Wolff. Kertomus jatkuu albumissa Tintti kuun kamaralla. == Lähteet == Luokka:Tintin seikkailut -sarjakuva-albumit Luokka:Vuoden 1953 kirjat
The Grateful Dead (albumi)

The Grateful Dead on yhdysvaltalaisen Grateful Dead -yhtyeen ensimmäinen studioalbumi. ==Kappaleet== #The Golden Road (To Unlimited Devotion) – 2:04 #Beat It on Down the Line – 2:27 #Good Morning Little School Girl – 5:56 #Cold Rain and Snow – 2:25 #Sitting on Top of the World – 2:01 #Cream Puff War – 3:18 #(Walk Me Out in the) Morning Dew – 5:00 #New, New Minglewood Blues – 2:31 #Viola Lee Blues – 10:01 Luokka:Vuoden 1967 esikoisalbumit Luokka:Grateful Deadin albumit
Chydenius

Chydenius on suomalainen sivistys- ja pappissuku. Suku on lähtöisin Turun läänin Uudeltakirkon eli nykyisen Kalannin kunnan Kytämäen kylästä, joka nimestä suvun latinankielinen nimikin on johdettu. Suvun kantaisä oli talonpoikaistaustainen Rymättylän kirkkoherra Anders Chydenius (k. 1711), jonka poika Jakob Chydenius (1703–1766) oli Kokkolan kirkkoherra Pohjanmaalla. Hänen poikansa oli suvun tunnetuin edustaja, Anders Chydenius, mutta suku jatkui tämän nuoremmasta veljestä, Vaasan ja Mustasaaren kirkkoherra Jakob Chydeniuksesta (1732–1809). == Suvun jäseniä == ;Aikajärjestyksessä *Samuel Chydenius (1727–1757), luonnontieteilijä, keksijä, Jakob Chydeniuksen (vanhemman) poika *Anders Chydenius (1729–1803), valistusajattelija, pappi ja poliitikko, Jakob Chydeniuksen (vanhemman) poika *Anders Johan Chydenius (1795–1865), yleisen revisio-oikeuden ylikomissaari, Jakob Chydeniuksen (nuoremman) poika *Sofie Chydenius (1811–1886), kirjapainon johtaja, Anders Johan Chydeniuksen puoliso *Frans Jakob Chydenius (1828–1866), runoilija ja pappi *Anders Herman Chydenius (1833–1896), lehtimies ja poliitikko, Anders Johan ja Sofie Chydeniuksen poika *Jakob Karl Emil Chydenius (1833–1864), fyysikko ja tutkimusmatkailija, Anders Johan Chydeniuksen veljenpoika *Johan Jakob Chydenius (1836–1890), kemisti, professori, Anders Johan ja Sofie Chydeniuksen poika *Emilia Chydenius (1844–1905), kirjapainon johtaja, Anders Johan ja Sofie Chydeniuksen tytär *Wilhelm Chydenius (1863–1926), oikeustieteilijä, Johan Jakob Chydeniuksen poika *Kaj Chydenius (1939–2024), muusikko, säveltäjä *Jussi Chydenius (s. 1972), muusikko, säveltäjä, Kaj Chydeniuksen poika *Kalle Chydenius (s. 1970), muusikko, näyttelijä, Kaj Chydeniuksen poika *Nina Chydenius (s. 1990), kestävyysjuoksija ;Aakkosjärjestyksessä *Anders Chydenius (1729–1803), valistusajattelija, pappi ja poliitikko, Jakob Chydeniuksen (vanhemman) poika *Anders Herman Chydenius (1833–1896), lehtimies ja poliitikko, Anders Johan ja Sofie Chydeniuksen poika *Anders Johan Chydenius (1795–1865), yleisen revisio-oikeuden ylikomissaari, Jakob Chydeniuksen (nuoremman) poika *Emilia Chydenius (1844–1905), kirjapainon johtaja, Anders Johan ja Sofie Chydeniuksen tytär *Frans Jakob Chydenius (1828–1866), runoilija ja pappi *Jakob Karl Emil Chydenius (1833–1864), fyysikko ja tutkimusmatkailija, Anders Johan Chydeniuksen veljenpoika *Johan Jakob Chydenius (1836–1890), kemisti, professori, Anders Johan ja Sofie Chydeniuksen poika *Jussi Chydenius (s. 1972), muusikko, säveltäjä, Kaj Chydeniuksen poika *Kaj Chydenius (1939–2024), muusikko, säveltäjä *Kalle Chydenius (s. 1970), muusikko, näyttelijä, Kaj Chydeniuksen poika *Nina Chydenius (s. 1990), kestävyysjuoksija *Samuel Chydenius (1727–1757), luonnontieteilijä, keksijä, Jakob Chydeniuksen (vanhemman) poika *Sofie Chydenius (1811–1886), kirjapainon johtaja, Anders Johan Chydeniuksen puoliso *Wilhelm Chydenius (1863–1926), oikeustieteilijä, Johan Jakob Chydeniuksen poika == Lähteet == Luokka:Suomalaiset suvut Luokka:Ruotsalaiset suvut
Osmo Kleemola

Osmo Kleemola (s. 3. toukokuuta 1983 Espoo) on suomalainen entinen jalkapalloilija. Hän oli pelipaikaltaan oikea laitapuolustaja. Kausina 2006–2011 Kleemola pelasi FC Viikingeissä. Debyyttikaudellaan hän pelasi 25 ottelua alusta loppuun Ykkösessä ja oli tärkeässä roolissa Viikinkien liiganousun kannalta. Kleemola on pelannut aikaisemmin urallaan myös laitahyökkääjänä. Vuoden 2011 päätteeksi lentäjäksi opiskellut Kleemola päätti uransa Viikingeissä ja päätti uransa Kolmosen SexyPöxyissä pelatun kauden jälkeen. Luokka:Suomalaiset jalkapalloilijat Luokka:Vuonna 1983 syntyneet Luokka:Elävät henkilöt
Mukhabarat

Jihaz al-Mukhabarat al-Amma eli lyhyemmin Mukhabarat (, "tiedustelu") oli Irakin tiedustelupalvelu Irakin sotaan saakka. Termi tarkoittaa arabiaksi yleensäkin tiedustelua. Mukhabarat on yleisnimitys arabimaiden turvallisuuspoliiseille. Samalla nimellä toimivat tiedustelupalvelut Syyriassa, Jordaniassa, Irakissa ja Egyptissä. Mukhabaratin edeltäjän, Jihaz al Khasin, joka vastasi Irakin tiedustelusta ja sisäisestä turvallisuudesta, johtoon nimitettiin 1960-luvun puolessa välissä Saddam Hussein. Baath-puolueen syrjäytettyä Irakin hallitsijan 17. heinäkuuta 1968, Saddam alkoi laajentaa Jihaz al Khasia, kunnes 1973 epäonnistuneen vallankaappausyrityksen jälkeen se muutettiin Da'irat al Mukhabarat al Amahiksi. Mukhabarat koostui kahdesta pääosastosta, jotka kattoivat sisäisen ja ulkoisen tiedustelun. Persianlahden sodan jälkeen ulkoisesta tiedustelusta vastaavan osaston koko kutistui alle puoleen ennen sotaa edeltävästä vahvuudestaan, kun taas sisäisen tiedustelun osaston koko kasvoi. Organisaatio toimi myös Irakin salaisena palveluna, jonka vastuualueina oli muun muassa muiden valtion instituuttien valvonta, vakoilu ja vastavakoilu, salamurhat, sabotaasit ja propaganda. == Pääjohtajat == * Barzan Ibrahim al-Tikriti (1975–?) * Fadhil al-Barak (1984–1989)http://rt.com/op-edge/us-manipulated-public-iraq-636/ * Sabawi Ibrahim al-Tikriti (1989–1995) * Ali Hasan al-Majid (1995–2003) == Lähteet == == Aiheesta muualla == * Irakin tiedustelupalvelu * Jihaz al-Mukhabarat al- Amma Luokka:Irak Luokka:Tiedustelupalvelut
Walt Disney Motion Pictures Group

Walt Disney Motion Pictures Group (ent. Buena Vista Motion Pictures Group) on joukko The Walt Disney Companyn tytärstudioita. Siihen kuuluvat: *Walt Disney Pictures *Touchstone Pictures *Hollywood Pictures *Pixar Animation Studios Yrityksen vanha nimi Buena Vista tulee vanhemmasta yrityksestä Buena Vista Distribution, jonka Walt Disney perusti jaellakseen elokuviaan vuonna 1955. Nimi tuli kadusta South Buena Vista Street, joka sijaitsee Burbankissa Kaliforniassa ja jolla Walt Disneyn studiot edelleen sijaitsevat. Vuonna 2003 Walt Disney Pictures nousi uutisotsikoihin julkaistuaan ensimmäisen K-13-elokuvansa: Pirates of the Caribbean: Mustan helmen kirous. Vaikka Touchstone ja muut Disneyn omistamat studiot ovat tuottaneet alaikäisiltä kiellettyjä elokuvia, Walt Disney Pictures oli siihen asti pitäytynyt koko perheen elokuvissa. ==Aiheesta muualla== * Disney Online - The Walt Disney Company Luokka:Disneyn elokuvayhtiöt